Da Franz Anton Beckenbauer (* 11. Septemba 1945 z'Minga (Giasing), Spitznama Da Kaisa, is a boarischa Fuaßboispuia, Fuaßboitraina und Fuaßboifunktionea g'wen. Da Franz is a Liachtgstoit vom boarischn und deitschn Fuaßboi. Ea is oana vo d'bestn Fuaßboia vo oin Zeitn und is da oanzige, da ois Spuifiara und ois Traina mit Deitschland Wejdmoasta woan is.

Vo 1965 bis 1983 wor a Profifuaßboia und hod in Ruaf vo an internationaln Ausnohmsportla ghobt. Noch seina aktivn Karriere ois Fuaßboia wor a Teamchef, Sportfunktionea, Weabedräga, Gscheftsmo und Kolumnist.

Seit 2009 is a Ehrnpresident vom FC Bayern Minga. Friaa wor a President vom FC Bayern Minga und Afsichtsratsvuasitzenda vo da FC Bayern München AG. Von 1998 bis 2010 wor a oana vo d'DFB-Vizepresidentn.

Noch eam is aa da Franz-Beckenbauer-Pokal b'nennt.

Wos a ois g'wunna hod

Ois Spuia
Wejdmoasta (1974)
Vizewejdmoasta (1966)
WM-Dritta (1970)
Eiropamoasta (1972)
Vizeeiropamoasta (1976)
Eiropapokal-vo-d'-Landesmoasta-Siega: 1974, 1975 und 1976 mit'm FC Bayern Minga
UEFA-Cup-Zwoata (1982) mit'm Hamburger SV
Eiropapokal-vo-de-Pokalsiega: Siega (1967) mit'm FC Bayern Minga
Wejdpokalsiega: 1976 mit'm FC Bayern Minga
Deitscha Pokalsiega: (DFB-Pokal 1966, DFB-Pokal 1967, DFB-Pokal 1969 und DFB-Pokal 1971) mit'm FC Bayern Minga
Deitscha Moasta: (1969, 1972, 1973, 1974) mit'm Bayern Minga und (1982) em Hambuaga SV
Fuaßboi-Bundesliga: Platz 2 (1970, 1971) mit Bayern Minga und (1981) mit'm Hamburger SV
US Liga: US Moasta (Soccer Bowl): 1977, 1978, 1980 mit Cosmos New York

Ois Traina
Wejdmoasta 1990 mit Deitschland
Vizeweltmoasta 1986 mit Deitschland
UEFA-Cup-Siega 1996 mit am FC Bayern Minga
Deitscha Moasta 1994 mit am FC Bayern Minga
Fuaßboi-Bundesliga-Zwoata: 1996 mit am FC Bayern Minga

Ois Sportfunktionär
Da FC Bayern Minga hod unta seina Presidentschaft d'Position ois führenda Fuaßboivarein in Deitschland und ois oana vo d'renommiadesten Fuaßboivareine weltweit ausbaut.
D'Fuaßboiweltmoastaschaft 2006 is aa weng seim Engagement in Deitschland ausdrogn worn.
Franz Beckenbauer